recursal/SuperWikiNEXT-32B huggingface dataset:
**Ilmatilannekuva** (*ITKU*) on koonnos eri sensorein ja muilla keinoin kerätyistä tiedoista ilmatilassa lentävistä kohteista, kuten lentokoneista, helikoptereista, lennokeista, ballistisista ohjuksista, risteilyohjuksista, jne. Ilmatilannekuvaa kootaan esimerkiksi tutkien ja muiden sensorien avulla sekä aisti-ilmavalvontahavainnoin. Siviililentoliikenteen lentosuunnitelmat muodostavat osan ilmatilannekuvasta. Ilmatilannekuva palvelee sekä siviililennonjohtoa että maanpuolustuksen tarpeita. Ilmatilannekuva on osa aluevalvonnan kokonaisvaltaista tilannekuvaa.

Ilmatilannekuvaa käytetään alueellisen koskemattomuuden turvaamisessa. Tilannekuva auttaa kuhunkin tilanteeseen sopivien toimenpiteiden valitsemisessa. Suomeen saapuva tunnistamaton ilma-alus voidaan käydä tarkistamassa tyypillisesti Hornet-hävittäjien avulla ja se voidaan käännyttää, käskeä laskeutumaan tai sitä voidaan varoittaa suullisesti radion välityksellä tai varoitustulta ampuen. Ilmatilannekuva auttaa myös sopivien voimakeinojen valinnassa mahdollisissa ilmapuolustustehtävissä.

Ilmatilannekuva voi ulottua huomattavasti valtionrajaa ja sen lähiseutuja kauemmaksi esimerkiksi mikäli valtiot sopivat yhteisen ilmatilannekuvan muodostamisesta keskenään tai osana puolustusliittoa. Jälkimmäisestä tarjoaa esimerkin Naton ilmatilannekuva.

Osaa ilmatilannekuvasta voidaan jakaa väestönsuojelun käyttöön ilmavalvontaselostein. Ilmavalvontaselosteet on kuunneltavissa tavallisella ULA-radiolla. Niitä lähetetään esimerkiksi sotaharjoitusten aikana erityisten sotaharjoitusradioasemien kautta.

Lähteet
-------

1. 1 2  Alueellisen koskemattomuuden valvonta ja turvaaminen (AKV / AKT) *ilmavoimat.fi*. Viitattu 10.5.2023.
2. ↑  Ilmavalvontatutkat ovat alueellisen koskemattomuuden valvonnan perustyökaluja Ilmavoimat, puolustusvoimat.fi. Viitattu 10.5.2023.
3. ↑  Lentosuunnitelmatiedot ovat osa ilmatilannekuvaa  18.1.2022. Ilmavoimat, puolustusvoimat.fi. Viitattu 10.5.2023.
4. ↑  Tamperelaistutkijalta väitöskirja parantamaan lennonjohtoa  29.5.2001. Yleisradio, yle.fi. Viitattu 10.5.2023.
5. ↑  18.8.2000/755 Aluevalvontalaki: 30 a § Aluevalvonnan tilannekuva *finlex.fi*. Viitattu 10.5.2023.
6. ↑  Tarvitaanko toinen PSR-tutka - yhteinen ilmatilannekuva parantaisi Itämeren lentoturvallisuutta *lentoposti.fi*.  8.7.2016. Viitattu 10.5.2023.
7. ↑  Miikka Hujanen: Tällainen olisi Nato-Suomi *Ilta-Sanomat, is.fi*.  9.1.2022. Viitattu 10.5.2023.
8. ↑  Juha Muurinen: Kenraali kertoo: Näin Suomen Ilmavoimista tuli täysin Nato-kelpoinen – "sotakelpoinen yksikkö" jo pitkään *Iltalehti, iltalehti.fi*.  18.6.2022. Viitattu 10.5.2023.

Aiheesta muualla
----------------

* Real-time Airspace Awareness and De-confliction for Future Battles (4/7/2020) (englanniksi) (darpa.mil)
* Anil Chopra (5.5.2023) Major global powers have merged air and space domains, time for India to follow suit (englanniksi) (firstpost.com)
**Samu Kemppi** (s. 2002) on suomalainen aktivisti, joka tuo aktiivisesti esille lastensuojelun epäkohtia ja vaatii niihin muutosta. 

Kemppi on perustanut Apua Nuorille- järjestön vuonna 2017. Järjestön tehtävänä on auttaa vertaistuellisesti nuoria ja ohjata heitä ammattiavun ääreen. 

Kemppi on suorittanut peruskoulun oppimäärän Kosken Koulukeskuksessa Imatralla ja hän aloitti lukio-opinnot vuonna 2020.

Apua Nuorille -tiimi
--------------------

Samu Kempin perustama Apua Nuorille -tiimi tarjoaa nuorille vertaistukea, apua ja ohjausta nettisivujen chatissa.

Nuoret voivat ottaa palveluun yhteyttä, ja Kempin kanssa toimiva tiimi tarjoaa heille vertaistukea ja ohjaa nuoria tarvittaessa ammattiavun tai viranomaisavun piiriin. Ensimmäisen puolentoista vuoden aikana palveluun tuli 16 000 yhteydenottoa. Viestit koskevat koulukiusaamista, perheväkivaltaa, itsetuhoisuutta, masennusta ja syömishäiriöitä.

Kemppi ja tiimi toiminnallaan pyrkii tekemään lapsille ja nuorille ammattiavun hakemisesta helpompaa.

Tunnustukset
------------

* Kempin perustama toiminta palkittiin Vuoden vuorovaikutusteko 2018 -kunniamaininnalla.
* Myös presidentti Sauli Niinistö on huomioinut Apua Nuorille- tiimin toiminnan kiitoskirjeellä.
* Samu Kemppi sai vuonna 2018 myös Imatran seudun Pelastakaa Lapset ry:n Vuoden lapsellinen teko -diplomin.

Lähteet
-------

1. 1 2  Santeri Tynkkynen: Imatralaisen 17-vuotiaan Samu Kempin Apua nuorille -vertaistukitiimi on vastannut jo noin 16 000 nuoria huolettavaan kysymykseen — "Tällä hetkellä suurimmat ongelmat ovat kiusaaminen, itsetuhoisuus ja perheväkivalta" *Etelä-Saimaa*.  19.7.2019. Viitattu 9.2.2020.
2. 1 2 3  Ville Toijonen: 16-vuotias poika halusi auttaa muita ikäisiään – syntyi palvelu, joka on vuodessa auttanut jo tuhansia lapsia eteenpäin  8.10.2018. Yle. Viitattu 9.2.2020.
3. ↑  Samu Kemppi sai Vuoden lapsellinen teko -palkinnon *Imatralainen*.  17.11.2018.  Arkistoitu 19.11.2018. Viitattu 9.2.2020.
**Sidkia** oli Juudan viimeinen kuningas ennen Babylonin pakko­siirtolaisuutta. Hänen alkuperäinen nimensä oli Mattanja kunnes Nebukadnessar II risti hänet Sidkiaksi ja asetti Juudan valtaistuimelle. Hän oli Josian poika. Hän oli kuninkaaksi tullessaan 21-vuotias ja hallitsi 11 vuoden ajan. *Sidkia teki sitä, mikä on väärää Herran silmissä.* Sidkia ryhtyi kapinaan Babyloniaa vastaan Egyptin ja Tyyron tukeen luottaen 589 eaa. paikkeilla. Babylonialaiset valloittivat jälleen kerran koko Juudan ja aloittivat Jerusalemin piirityksen. Jeremia yritti neuvoa kuningasta antautumaan, mutta tämä pysyi kovana. Lopulta kaupungin puolustus murtui erittäin kovan nälänhädän takia. Sidkia perheineen yritti paeta, mutta he jäivät kiinni. Sidkian pojat surmattiin hänen nähtensä ja hänen silmänsä sokaistiin. Sitten Nebukadnessar kiinnitti hänet hevosensa häntään. Sidkia vietiin Babyloniin, jossa hän kuoli. Jerusalem vallattiin ja tuhottiin maan tasalle. Sitten pääosa juutalaisista vietiin pakkosiirtolaisuuteen Babyloniin. Juuda menetti itsenäisyytensä ja sen johtoon asetettiin käskynhaltija.

Vanhan Jerusalemin alla on Sidkian luola, jossa Liiton arkin on arveltu olleen.

Lähteet
-------

* Toinen kuninkaiden kirja 24:18–20 ja 25:1–10

|  |  |  |
| --- | --- | --- |
| Edeltäjä:**Jojakin** | **Juudan kuningas** | Seuraaja:**-** |
**Borja Mayoral Moya** (s. 5. huhtikuuta 1997 Parla, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Getafea. Oikeajalkainen Mayoral on pelipaikaltaan hyökkääjä.

Seurajoukkueura
---------------

Mayoral on edustanut Real Madridin juniorijoukkueita vuodesta 2007 alkaen. Kaudella 2014–2015 hän oli yhdessä ottelussa edustusjoukkueen vaihtopenkillä. Mayoral pelasi kauden aikana myös seuran reservijoukkueessa Real Madrid Castillassa viisi ottelua tehden niissä kaksi maalia.

Maajoukkueura
-------------

Mayoral edusti vuonna 2013 Espanjan alle 17-vuotiaiden maajoukkuetta kahdessa ottelussa tehden yhden maalin. Vuodesta 2014 hän on kuulunut alle 19-vuotiaiden joukkueeseen. Vuoden 2015 EM-kilpailuissa Mayoral voitti maalikuninkuuden kolmella osumallaan ja juhli myös EM-kultaa.

Saavutukset
-----------

**Espanja**

* Alle 19-vuotiaiden EM-kilpailut: kultaa (2015)

**Henkilökohtainen**

* Alle 19-vuotiaiden EM-kilpailut: maalikuninkuus (2015)

Lähteet
-------

1. ↑
2. ↑
3. ↑
4. ↑

Aiheesta muualla
----------------

* Borja Mayoralin tilastot BDFutbol-sivustolla (englanniksi)

Getafe – Primera División
1 Casilla |
2 Djené |
3 Angileri |
4 Álvarez |
5 Milla |
6 Duarte |
7 Mata |
8 Seoane |
9 Portu |
10 Ünal |
11 Aleñá |
12 Amavi |
13 Soria |
14 Latasa |
15 Alderete |
16 Algobia |
17 Munir |
18 Arambarri |
19 Mayoral |
20 Maksimović |
21 Iglesias |
22 Suárez |
23 Mitrović |
24 Villar |
27 Conde |
Valmentaja Flores
**John Edmond** (s. 18. marraskuuta 1936, Luanshya, Pohjois-Rhodesia) on rhodesialainen folklaulaja, kitaristi ja rumpali. Hän tuli tunnetuksi 70-luvulla rhodesialaisista isänmaallisista lauluistaan ja oli uransa huipulla Rhodesian sisällissodan aikaan.

Ura
---

Edmondin lapsuudessa hänen vanhempansa muuttivat Skotlannin ja keskisen Afrikan välillä. Hän kävi koulua Pohjois-Rhodesian Luanshyassa, Skotlannin Edinburghissa ja Christian Brothers Collegessa Etelä-Afrikan Pretoriassa. Hänen musikaaliset kykynsä huomattiin jo nuoressa iässä ja hän osallistui muun muassa koulujensa kuoro- ja musiikkitoimintaan sekä erilaisiin musiikkikilpailuihin. Collegen jälkeen Edmond työskenteli Roan Antelopen kuparikaivoksessa.

50-luvun puolivälissä kuluttua Edmond liittyi Etelä-Rhodesian armeijaan, jossa hän palveli Kongon rajalla, Njassamaassa (nyk. Malawi) ja Etelä-Rhodesiassa (nyk. Zimbabwe). Näihin aikoihin Edmond hankki kitaran ja tutustui Bill Colemaniin armeijassa. Opittuaan soittamaan kitaraa Colemanin opastuksella Edmond perusti Bushcats Skiffle Group -yhtyeen vuonna 1958 yhdessä armeijassa tapaamiensa ystäviensä Eugene van der Wattin ja Ian Kerrin kanssa. Päätettyään sotilaallisen uransa Edmond lähti Englantiin opiskelemaan tietotekniikkaa, josta hän palasi Rhodesiaan 60-luvun puolivälissä. Bushcats esiintyi ympäri Rhodesiaa muutaman vuoden ajan, kunnes Edmond vuonna 1967 muutti Etelä-Afrikkaan työn perässä.

Edmondista tuli tunnettu rhodesialaisten keskuudessa maan sisällissodan aikaan julkaistuaan esikoisalbuminsa *Troopiesongs*. Laulujen kirjoittamisen ohella hän oli myös säveltäjä, joka sävelsi hittikappaleita kuten "The UDI Song". Edmond jatkoi rhodesialaisen musiikin tekemistä myös sisällissodan päättymisen ja Zimbabwen itsenäistymisen jälkeen.

Edmondilla on myös oma levy-yhtiönsä Roan Antelope Music.

Yksityiselämä
-------------

Vuodesta 1987 lähtien Edmond ja hänen vaimonsa ovat pitäneet *Kunkuru*-nimistä lomakeskusta Etelä-Afrikan Bela-Belassa. Edmondilla on neljä lasta ja hän on harrastanut mm. karatea.

Lähteet
-------

1. 1 2 3 4 5  John Edmond: John's Biography | John Edmond - still Africa their bookbaby *johnedmond.co.za*. Viitattu 31.8.2018. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:John Edmond
Tunnell–West House, historiallinen rakennus Ocean View'ssa
**Ocean View** on Delawaren osavaltion Sussexin piirikunnassa sijaitseva kunta (*town*) Yhdysvalloissa.

Ocean View'sta tuli paikallishallinnollinen yksikkö 13. huhtikuuta 1889. Sen kunnanvaltuuston ensimmäinen kokous pidettiin 20. huhtikuuta 1889. Nykyisen Ocean View'n paikalla oli aikoinaan viidensadan eekkerin alue, joka tunnettiin nimellä Middlesex ja joka annettiin Charles Calvertin, Baltimoren 3. paronin allekirjoituksella Matthew Scarborough -nimisen henkilön omistukseen. Omistus siirtyi ensin Hazzardin perheelle ja sitten Hall-nimisen perheen käsiin. W. S. Hall perusti hieman vuoden 1800 jälkeen sekatavarakaupan maatilalleen, minkä seurauksena alueesta alettiin käyttää nimitystä Hall's Store. Kaupan ympärille muodostui kyläyhteisö, jonka väestö koostui maanviljelijöistä ja merellä työskennelleistä henkilöistä perheineen. Vuonna 1822 alueelle perustettiin postikonttori.

Yhdysvaltain sisällissodan jälkeen kylän uudeksi nimeksi otettiin Ocean View, koska ihmiset omaksuivat läheiset ranta-alueet virkistyskäyttöön. Hallin perhe oli sittemmin myös perustamassa Ocean View'n kuntaa. Vuonna 1923 Cecile Long Steele aloitti broilerien kasvattamisen kaupalliseen käyttöön Ocean View'ssa, mikä teki Ocean View'sta broilerinkasvatuksen keskuksen. Broilerien kasvattaminen nousi Delawaren osavaltion merkittävimmäksi maataloudelliseksi toiminnaksi, vaikka sen harjoittaminen Ocean View'ssa lopetettiin sittemmin.

Vuoden 2020 väestönlaskennan mukaan Ocean View'ssa asui vuoden ympäri 2 636 henkilöä. Ocean View kuitenkin tunnetaan kesäkaudella tuhansien vierailijoiden suosimana rantakohteena. Vuonna 2022 Ocean View'n arvioitu väkiluku oli 2 848, mikä tekisi siitä 79:stä delawarelaisesta kunnasta 33. väkirikkaimman. 2020-luvun alussa Ocean View'n väestöstä 91,0 % oli valkoisia, 3,5 % latinalaisamerikkalaista alkuperää ja 2,1 % mustia. Asukkaiden iän mediaani oli 64,6 vuotta. Vuonna 2021 köyhyysrajan alapuolella eli 15,0 % Ocean View'n kotitalouksista.

Lähteet
-------

1. ↑  Cities and Towns Sussex County, viitattu 4.12.2023
2. 1 2 3 4  Town History Official Website for the Town of Ocean View, Delaware, viitattu 4.12.2023
3. ↑  Facts & Figures Official Website for the Town of Ocean View, Delaware, viitattu 4.12.2023
4. 1 2  Ocean View Demographics Delaware Demographics, viitattu 4.12.2023
Ilmakuva Arundelin linnasta
**Arundelin linna** on keskiaikainen linna Arundelissa, Länsi-Sussexissa. Linnan rakennutti keskiajalla Roger de Montgomery. Linna vaurioitui Englannin sisällissodassa 1600-luvulla, ja sen korjautti 1800-luvulla Norfolkin herttua Charles Howard. Arundelin linna on luokiteltu Grade I -luokan suojelukohteeksi.

Linna on ollut Arundelin jaarlien koti jo yli 900 vuoden ajan. Arundelin jaarlin arvon sai ensimmäisenä normanni Roger de Montgomery vuonna 1067. Arvo on sittemmin siirtynyt d’Albineille, sitten Fitzalaneille ja viimein Howardin suvulle, jotka ovat Norfolkin herttuoita.

Linna vaurioitui pahoin Englannin sisällissodan aikana. Linnaa korjattiin sen jälkeen useaan otteeseen, mutta se sai nykyisen ulkoasunsa, kun Norfolkin 15. herttua palkkasi arkkitehti Charles Bucklerin johtamaan laajoja restaurointitöitä. Restaurointi tehtiin vuosina 1875–1900.

Linnassa on huomattava taidekokoelma, johon kuuluu muun muassa Canaletton teoksia. Linnassa on myös asehuone, jossa on aseita ja suojavarusteita eri aikakausilta. Linnan kirjastoon kuuluu 10 000 arvokasta kirjaa. Linnaa ympäröivät upeat puutarhat.

Lähteet
-------

1. ↑  Arundel Castle - 1027926 *Historic England*. Historicengland.org. Viitattu 8.8.2023. (englanniksi)
2. 1 2 3  Arundel Castle, West Sussex *HistoryExtra*. Viitattu 8.8.2023. (englanniksi)
**Quem pastores laudavere** (Yöhön synkkään päivä koittaa) on vanha, 1400-luvulta peräisin oleva latinankielinen joululaulu. Siitä on säilynyt käsikirjoitus vuodelta 1410 Hohenfurthissa, Saksassa sijaitsevassa luostarissa. Alkuaan laulussa oli kolme säkeistöä, joista ensimmäinen kuvasi Betlehemin kedon paimenia, toinen tietäjiä, jotka tulivat kunnioittamaan Jeesus-lasta ja kolmas säkeistö oli ns. doxologia, Kolmiyhteisen Jumalan ylistys. Myöhemmin lauluun on lisätty Jeesuksen äitiin, Mariaan liittyvä säkeistö, se on laulun 3. säkeistö.

"Quem pastores" on ollut keskiajan lopun tunnetuimpia joululauluja, jopa niin, että teinien joulun aikaan laulamia joululauluja on kutsuttu yhteisnimellä "quempas" virren alkusanan mukaan (QUEM PAStores). Laulu ei kuitenkaan ollut Suomessa julkaistussa *Piae Cantiones* -kokoelmassa, mutta Quempaksen kanssa vuorotellen laulettava "Nunc angelorum gloria" oli 1625 *Piae Cantiones* -kokoelmassa.

Quempas-perinne elää edelleen voimakkaana Saksassa, jossa kaupunkien ja kylien kirkkoihin kuorot kokoontuvat laulamaan Quempas-laulua muiden joululaulujen ohella (quempas singen). "Der Quempas" koostuu "Quem pastores" -laulusta (Den die Hirten lobeten sehre), sen kanssa laulettavasta "Nunc angelorum gloria" -laulusta ja seurakunnan osuudesta. Solistit tai esilaulajat laulavat "Quem pastores" -laulun säkeistöjen eri säkeet kirkon eri nurkista tai eri puolilta kirkkoa antaakseen vaikutelman enkeleiden laulusta, joka kaikuu avaruudes­sa. Yhden solistisäkeistön jälkeen kuoro laulaa säkeistön "Nunc angelorum gloria" -laulusta (Heut sein die lieben Engelein in hellem Schein), ja sitä seuraa seurakunnan kertosäe, kaksi loppusäettä (Gottes Sohn ist Mensch geborn) virrestä, joka on Suomen evankelis-luterilaisen kirkon virsikirjan virsi 20. Koko Quempas-laulu on Saksan evankelisen kirkkojen virsikirjassa virsi 29 (Den die Hirten lobeten sehre). Michael Praetoriuksen sovitus Quempas-laulusta on yhä käytössä Quempas-laulussa.

Ruotsinkielisen, Britt G. Hallqvistin kääntämän tekstin pohjalta Anna-Mari Kaskinen käänsi laulun suomeksi 1966. Se on Ruotsin kirkon virsikirjan virsi 432 "Yöhön synkkään päivä koittaa" ja se on myös Helsingin katolisen hiippakunnan laulukirjassa *Cantemus*, laulu 67.

Lähteet
-------

1. 1 2  Quem pastores laudavere *hymnsandcarolsofchristmas.com*. Viitattu 10.1.2022. (englanniksi)
2. 1 2 3  Per Olof Nisser, Inger Selander, Hans Bernskiöld: *Psalmernas väg. Kommentaren till text och musik i Den svenska psalmboken*
Band 3 Psalmerna 421-651 Liturgiska sånger 652-700.*, s. 44-46. Wessmans musikförlag AB Visby, 2019. ISBN 978-91-877-1068-1. (ruotsiksi)*
3. ↑  Harald Andersén, Timo Mäkinen (toim): *Piae Cantiones Vanhoja kirkko- ja kuorolauluja*, s. 34. Musiikki Fazer, 1967.
4. ↑  *Evangelisches Gesangbuch. Ausgabe für die Evangelisch-Lutherische Landeskirche Sachens*. Evangelishe Verlagsanstanstlt GMbH, Leipzig, 1995. (saksaksi)

Aiheesta muualla
----------------

* Dresdner Kreuzchor Dresdenin Kreuz-kirkon kuoro laulaa Quempas-lauluaː
***Cartoon Network Racing*** on Firebrand Gamesin, The Game Factoryn ja Eutechnyxin kehittämä sekä The Game Factoryn julkaisema ajopeli PlayStation 2:lle ja Nintendo DS:lle.

Pelaaminen
----------

Pelin tarkoitus on voittaa vastustajat kilpa-ajoissa erilaisilla Cartoon Network -hahmoilla. Pelissä on yksinpelin lisäksi moninpeli, jossa useita eri pelityylejä. Myös yksinpelissä on useita eri pelityyppejä. Pelissä valitaan ensin hahmo, joka ajaa autoansa. Sen jälkeen valitaan hahmo auton takaosaan, joka asettelee ansoja ja muita hankaluuksia vastustajille. Jokaisella hahmolla on omat henkilökohtaiset voimansa, joita voivat olla turbonopeus, leijuminen, suojakilpi sekä hyökkäys. Autot ovat erinäköisiä, ja hyviä eri asioissa. Jokaisen auton ominaisuudet on luokiteltu tähdillä, ja kaikilla on yhteensä kymmenen tähteä. Pelihahmoja voit saada lisää pelaamalla Cartoon Eliminatoria, pelimuotoa, jossa kuudesta pelaajasta viimeinen maalissa oleva joka pelissä poistetaan. Pelaajat vähenevät joka kierroksella, ja se joka selviää viimeiseksi voittaa kilpailun. Uusia kenttiä voit voittaa pelaamalla Tournamentia, peliä jossa on tarkoituksena saada eniten pisteitä ajettuaan kolme kenttää läpi.

Pelihahmot
----------


|  |  |
| --- | --- |
| 
* Johnny Bravo
* Carl
* Bunny Bravo (lukittu aluksi)
* Little Suzy
* I'Am Weasel
* I'R Baboon
* Red Guy (lukittu aluksi)
* Cow
* Chicken
* Dexter
* Mandark
* Dee Dee

 | 
* Mom (lukittu aluksi)
* Dad (lukittu aluksi)
* Tehotytöt
* Mojo Jojo
* Prof. Utonium
* Him (lukittu aluksi)
* Fuzzy (lukittu aluksi)
* Muriel
* Courage
* Eustace (lukittu aluksi)
* Flem (lukittu aluksi)
* Earl

 |

Pelityylit
----------


|  |  |
| --- | --- |
| 
* Quickrace
* Cartoon Eliminator
* Tournament
* Supertournament  (aukeaa myöhemmin)
* Kart Bullseye (aukeaa myöhemmin)

 | 
* Bomb bastic (moninpelissä)
* Toon Cup Collection (moninpelissä)
* Battle (moninpelissä)
* Mine Mine Mine (moninpelissä)

 |
*Tämä artikkeli käsittelee kansantaloutta. Artikkeli budjetti käsittelee valtiontaloutta, erästä kansantalouden osaa*
**Kansantalous** tarkoittaa yhteiskunnan talouden muodostamaa kokonaisuutta, joka toimii talousjärjestelmässä. Kansantalouden toimintaa voidaan tarkastella jakamalla toimijat talousyksiköihin. Kansantalouden tilinpito tarkastelee talousyksiköiden välisiä virta- ja varantotietoja. Tilinpidon pohjalta lasketaan tärkeimmät talouden tunnusluvut kuten bruttokansantuote. Kansantalouden toimintaa tutkii lähinnä makrotaloustiede.

Yksinkertaistaen talous voidaan jakaa kotitalouksiin ja yrityksiin. Kotitaloudet omistavat tuotannontekijät ja kuluttavat hyödykkeitä. Yritykset ostavat tuotannontekijöitä ja tuottavat hyödykkeitä. Vuosittainen hyödykevirta muodostaa kansantuotteen ja tuotannontekijöistä maksettava tulovirta muodostaa kansantulon. Kansantuotteen ja kansantulon erona on, että kansantulosta on vähennetty ulkomailta saadut tuotannontekijätulot.

Talousyksiköt
-------------

Kansantalouden tilinpidossa talousyksiköt jaetaan tarkemmin kuuteen ryhmään, joita kutsutaan institutionaaliseksi sektoriksi. Kun halutaan tarkastella tuotantoprosesseja, käytetään toimialaluokitusta, joka pohjautuu toimipaikkatietoon. Toimipaikka on tavaroita tai palveluita tuottava institutionaalinen yksikkö.

Seuraavassa on muun muassa Tilastokeskuksen käyttämä institutionaalinen sektorijako:

1. Yritykset
2. Rahoituslaitokset
3. Julkisyhteisöt, mukaan lukien sosiaaliturvarahastot
4. Kotitaloudet
5. Kotitalouksia palvelevat voittoa tavoittelemattomat yhteisöt
6. Ulkomaat

Markkinat
---------

Talous jakautuu useisiin eri markkinoihin. Periaatteessa markkinoita on yhtä monta kuin hyödykkeitä. Tämän määritelmän ongelmana on, että hyödykkeet voidaan erotella lähes mielivaltaisen tarkasti. Esimerkiksi samalla hyödykkeellä eri kaupungeissa voi olla eri markkinat ja toisaalta jokaisella jogurttimaulla on omat markkinansa. Karkeammalla tasolla markkinat jaetaan kulutushyödyke- ja tuotannontekijämarkkinoihin. Vapailla markkinoilla hyödykkeiden tuotantomäärät määräytyvät kysynnän ja tarjonnan mukaan.

Tuotannontekijämarkkinat jaetaan työ-, raha- ja raaka-aine eli luonnonvaramarkkinoihin. Työmarkkinat ovat poliittisesti tärkein, koska niillä määräytyy palkkataso ja työttömyys.

Katso myös
----------

* Makrotaloustiede

Lähteet
-------

1. ↑  Pekkarinen, J. & Sutela, P. (1996): *Kansantaloustiede*, WSOY, luvut 2 ja 5
2. ↑  2.5 Tilinpidon toimijat Tilastokeskus.

Kirjallisuutta
--------------

* Tikkanen, Ensio & Vartia, Pentti: *Taloudellista pääomaa: Johdatus kansantalouteen*. 7. uudistettu painos. Helsinki: Taloustieto, 2010. ISBN 978-951-628-502-6.

Aiheesta muualla
----------------

* Kuvia tai muita tiedostoja aiheesta **Kansantalous** Wikimedia Commonsissa
**Andros Darryl Townsend** (s. 16. heinäkuuta 1991 Leytonstone) on englantilainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Luton Townia.

Townsend liittyi Tottenhamin junioriakatemiaan yhdeksänvuotiaana. Hän pelasi Tottenhamista lainalla yhdeksässä eri brittijoukkueessa. Tammikuussa 2016 hän siirtyi pysyvällä siirrolla Newcastle Unitediin 12 miljoonan punnan korvauksella. Kesällä 2016 Townsend siirtyi Crystal Palaceen. Hän pelasi Crystal Palacessa viiden kauden aikana 168 valioliigaottelua ja teki niissä 13 maalia, joista kuusi kaudella 2018–2019.

Heinäkuussa 2021 Townsend teki kaksivuotisen sopimuksen Evertonin kanssa. Hän pelasi kaudella 2021–2022 Valioliigassa 21 ottelua ja teki niissä kolme maalia. Kauden 2022–2023 hän oli keväällä 2022 FA Cupin puolivälierässä tulleen ristisidevamman takia sivussa ja pelasi kauden päätteeksi toukokuussa vain yhden ottelun Evertonin reservijoukkueessa.

Townsend teki lokakuussa 2023 vuoden loppuun saakka ulottuvan sopimuksen Valioliigaan nousseen Luton Townin kanssa. Joulukuussa hän teki kauden yhdeksännessä ottelussaan 1–0-voittomaalin kotikentällä Newcastle Unitedia vastaan.

Maajoukkueura
-------------

Englannin maajoukkueen päävalmentaja Roy Hodgson valitsi Townsendin hieman yllättäen syyskuun 2013 MM-karsintaotteluihin Moldovaa ja Ukrainaa vastaan. Pelaamaan Townsend pääsi lokakuussa 2013 Montenegroa ja Puolaa vastaan ja hän teki maalin ensimmäisessä maaottelussaan. Toisen maaottelumaalinsa hän teki lokakuussa 2014 EM-karsintaottelussa San Marinoa vastaan ja kolmannen maaliskuussa 2015 ystävyysottelussa Italiaa vastaan. Viimeksi Townsend on pelannut maajoukkueessa marraskuussa 2016.

Lähteet
-------

1. ↑  Andros Townsend: Newcastle agree fee with Tottenham *BBC Sport*. Viitattu 3.2.2016.
2. 1 2 3 4 5 6  Andros Townsend Transfermarkt-sivustolla (englanniksi)
3. ↑
4. ↑  MacDonald, Keifer: Andros Townsend breaks silence on Everton return after 'toughest 13 months of my life' *Liverpool Echo*.  8.5.2023. Viitattu 11.6.2023. (englanniksi)
5. ↑  Former Everton winger Andros Townsend joins ‘local team’ Luton *The Guardian*.  11.10.2023. Viitattu 26.12.2023. (englanniksi)
6. ↑  Sheen, Tom: Townsend and Barkley surprise names in England squad for World Cup qualifiers *Daily Mail*.  27.8.2013.
**Työnantajajärjestö** on  työnantajien yhteenliittymä, jossa työnantajat ovat organisoituneet samoin kuten työntekijät ammattiliitossa eli työntekijäjärjestössä. Työnantajajärjestön rooli vaihtelee maittain riippuen maan talousjärjestelmästä.

Maissa, joissa on pluralistinen tai anglo-saksinen talousjärjestelmä (esim. Yhdistynyt kuningaskunta tai Yhdysvallat), ja joissa ei määritelmän mukaan ole institutionalisoitunutta yhteistyötä työantajajärjestöjen, ammattiliittojen ja valtion välillä, työnantajajärjestö on työnantajapuolen etujärjestö, joka mm.  lobbaamalla pyrkii vaikuttamaan politiikkaan. Näissä maissa työnantajajärjestöt ovat usein heikkoja, ja monet niiden toiminnoista ovatkin siirtyneet teollisuuden eri ryhmittymille, jotka taas ovat käytännössä julkisiin suhteisiin keskittyneitä organisaatioita.

Sekatalousmaissa, kuten  Itävallassa, Ruotsissa,  Alankomaissa ja  Suomessa, työnantajajärjestöt ovat osa institutionalisoitunutta rakennetta yhdessä ammattiliittojen ja valtion kanssa. Kolmikantajärjestelmässä osapuolet määrittävät osittain mm. hintatasoja, palkannousuja, verotasoja sekä eläkejärjestelmää. Näissä maissa kollektiivinen neuvottelu tehdään yleensä kansallisen tason työnantajajärjestöjen sekä ammattiliittojen välillä, eikä yhden ammattiliiton ja työnantajajärjestön välillä.
**Jorma Karl Eulenberger** (29. maaliskuuta 1934 Hiitola – 18. kesäkuuta 2023 Helsinki) oli suomalainen energianeuvos, insinööri ja yritysjohtaja.

Elämä
-----

Eulenbergerin vanhemmat olivat sähkölaitoksen hoitaja Karl Albin Eulenberger ja Karin Margareta Vilenius. Hänen puolisonsa vuodesta 1960 oli farmaseutti Auni-Leila Jaakkola (1933–2022). Eulenberger tuli ylioppilaaksi Loviisassa 1953 ja valmistui diplomi-insinööriksi Teknillisestä korkeakoulusta 1960. Hän oli Suomen Sähkölaitosyhdistyksen suunnitteluinsinööri 1960–1962, Pohjois-Karjalan Sähkön suunnitteluinsinööri 1963 ja suunnittelupäällikkö 1964–1966, Helsingin Ympäristön Sähkölaitoksen suunnittelupäällikkö 1966–1968, käyttöosaston päällikkö 1969–1971 ja tekninen johtaja 1971–1980 sekä Etelä-Suomen Voiman tekninen johtaja 1981–1984 ja toimitusjohtaja 1984–1995. Eulenberger oli myös Teknillisen korkeakoulun assistentti 1961–1962, Wärtsilän teknillisen oppilaitoksen sähkötekniikan tuntiopettaja 1963–1964, Tampellan voimasektorin johtaja 1984–1986, Mankalan toimitusjohtaja 1984–1996, Rouhialan Voimansiirron toimitusjohtaja ja Etelä-Suomen Sähkön toimitusjohtaja 1990–1995. Hänellä oli ammattiuransa aikana useita luottamus- ja asiantuntijatehtäviä. Energianeuvoksen arvonimen vuonna 1994 saanut Eulenberger oli sotilasarvoltaan reservin insinööriluutnantti (1989).

Eulenberger on haudattu Hietaniemen hautausmaalle.

Lähteet
-------

1. 1 2  Kuolinilmoitus. *Helsingin Sanomat* 9.7.2023, s. B 27.
2. 1 2  Vuorisjärvi, Esko: Energianeuvos Jorma Eulenberger (1934–2023). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura.
3. ↑  Jorma Eulenberger 60 år. "Kärnkraft behövs som baskraft i framtiden".  *Borgåbladet*, 29.3.1994, nro 59, s. 18. Kansalliskirjasto. Viitattu 13.6.2022.
4. ↑  Helsingin seurakuntayhtymän hautahaku *Hautahaku*. Viitattu 5.1.2024.

Aiheesta muualla
----------------

* Jorma Eulenbergerin muistokirjoitus Helsingin Sanomissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat

 |

 |
Dovženko-keskuksen rakennusta Kiovassa.
**Dovženko-keskus** (ukr. Довженко-Центр, *Dovženko-Tsentr*, täydellisemmin ukr. Національний центр Олександра Довженка, *Natsionalnyi tsentr Oleksandra Dovženka*) on kansallinen elokuva-arkisto ja kulttuurikeskittymä Ukrainan pääkaupungissa Kiovassa.

Huhtikuusta 2021 lähtien Dovženko-keskusta on johtanut elokuvamuseon johtajana toimiva Olena Honcharuk. Vuonna 2022 keskuksen organisatiosta, rahoituksesta ja kohtalosta käytiin Ukrainassa laajaa keskustelua. Keskus sai kansainvälistäkin tukea elokuva-arkistonsa varmentamiseen Venäjän hyökkäyssodan aikana. Dovženko-keskus on toiminut valtionyrityksenä, joka organisaatiomuotona voitontekovelvoitteineen ei ole kovin toimiva kansallisena elokuva-arkistonakin toimivalle kulttuurilaitokselle.

Katso myös
----------

* Ukrainan elokuvahistorian sata parasta elokuvaa

Lähteet
-------

1. 1 2 3 4  Yuliana Skibitska & Tetyana Lohvynenko: "Culture can help us emerge from the imperial shadow." Olena Honcharuk manages the Dovzhenko Center during the war, promotes Ukrainian films, and argues with the Ministry of Culture — an interview *babel.ua*.  14.7.2022. Viitattu 26.12.2023. (englanniksi)
2. ↑  What is the Dovzhenko Centre? *ukrainer.net*.  5.5.2021. Viitattu 5.11.2023. (englanniksi)
3. ↑  About Dovženko-keskus, dovzhenkocentre.org. Viitattu 5.11.2023. (englanniksi)
4. ↑  Maryna Yakovenko: Scandal erupts over fate of legendary Ukrainian film archive *opendemocracy.net*.  7.9.2022. Viitattu 5.11.2023. (englanniksi)
5. ↑  Nataliia Serebriakova: EXCLUSIVE: Ukrainian filmmakers make an open video appeal in defence of the Dovzhenko Centre *cineuropa.org*.  30.11.2022. Viitattu 5.11.2023. (englanniksi)
Finn-Stroin suurin projekti oli Kostamuksen kaivoskaupungin rakentaminen.
**Finn-Stroi Oy** oli suomalaisten rakentajien Neuvostoliittoon suuntautuvia rakennushankkeita varten perustama yhteenliittymä. Se toteutti suuria rakennusprojekteja, kuten:

* Kostamus-projekti 1977–1988, 6 500 000 000 markkaa
* Svetogorskin paperitehdas 1972–1982, 2 700 000 000 markkaa
* Viipurin selluloosa- ja paperitehdas, hotelli Lokki Johanneksessa, Pääjärven metsätyökeskus

Finn-Stroi perustettiin varsinaisesti Svetogorskin paperitehtaan rakennustöitä varten. Siinä oli osakkaana kahdeksan suurta suomalaista rakennusyritystä, pääosakkaina Polar-rakennus Oy, Haka, Puolimatka, Teräsbetoni, YIT. Myöhemmässä vaiheessa mukaan tuli lisäksi kuusi muulta osakasta, joista 1978 alussa tulivat Lemminkäinen Oy ja Palkki Oy sekä Perusyhtymä Oy. Finn-Stroin ideoija ja sen hallituksen pitkäaikainen puheenjohtaja oli Polar-rakennuksen toimitusjohtaja, vuorineuvos Kauko Rastas. Yrityksen johtajana toimi 16 vuotta Risto Kangas-Ikkala.

Risto Kangas-Ikkala kertoo Jyrki Koulumiehen toimittamassa muistelmateoksessaan, miten yritykset tuhlasivat rakennustoiminnasta saadut rahat. Ne tulouttivat Finn-Stroin tyhjäksi, ja 6,5 miljardin voitot hävisivät taivaan tuuliin.

Finn-Stroin nimen loppuosa tulee venäjän kielen sanasta *stroitelstvo* (ven. строительство), joka tarkoittaa rakennusteollisuutta.

Lähteet
-------

* Peruskivenä yhteistyö, Finn-Stroi Oy 1972–1982, Miestamo Riitta, Repo Jaakko,
* Kai Hoffman: Vuorineuvos Kauko Rastas (1925–2007). *Suomen talouselämän vaikuttajat* -verkkojulkaisu (maksullinen). 5.9.2008. Suomalaisen Kirjallisuuden Seura.

### Viitteet

1. ↑  Sitra (Arkistoitu – Internet Archive)
2. ↑  Etelä-Saimaa, arkisto (Arkistoitu – Internet Archive)
3. ↑  Rakennuslehti (Arkistoitu – Internet Archive)
4. ↑  Travel.vbg.ru (Arkistoitu – Internet Archive)
5. 1 2 3  Veli-Pekka Leppänen, Kostamus lihotti ja laiskisti Suomen rakennusalan, Helsingin Sanomat 12.4.2011 sivu B 7
6. ↑  Kai Hoffman: Vuorineuvos Kauko Rastas (1925–2007). *Suomen talouselämän vaikuttajat* -verkkojulkaisu (maksullinen). 5.9.2008. Suomalaisen Kirjallisuuden Seura.

Kirjallisuutta
--------------

* Jyrki Koulumies, *Kohtalona Kostamus. Risto Kangas-Ikkalan muistelmat*. Siltala 2012
Germaaniset kielet Euroopassa.
**Germanistiikka** eli **germaaninen filologia** on kielitieteen ala, joka tutkii laajasti käsitettynä germaanisia kieliä. Suppeammassa merkityksessä germanistiikka tutkii Keski-Euroopassa puhuttuja germaanisia kieliä, kuten saksaa, goottia ja hollantia. Ala tutkii myös germaanisen kieliperheen yhteistä pohjaa eli germaanisen kantakielen, sen kehityksen ja sen indoeurooppalaista alkuperää. Keski-Euroopassa germanistiikassa korostuu muita maita enemmän myös Saksan kirjallisuuden tutkimus. Germanistiikan tutkijaa kutsutaan germanistiksi.

Kun historiallinen kielitiede syntyi 1800-luvun alkupuolella, germaaninen filologia käsitti kaikkien germaanisten kielten tutkimuksen. Sittemmin siitä ovat eronneet englantilainen filologia eli anglistiikka ja pohjoismaisten kielten tutkimus eli nordistiikka.

* Pohjoisen pronssikauden kulttuurin levinneisyys noin vuonna 1200 eaa.Pohjoisen pronssikauden kulttuurin levinneisyys noin vuonna 1200 eaa.
* Germaaniseen kantakieleen liitetyt arkeologiset kulttuurit noin vuonna 500 eaa.Germaaniseen kantakieleen liitetyt arkeologiset kulttuurit noin vuonna 500 eaa.
* Germaaniheimojen levinneisyys vuosina 750 eaa – 1 jaa.Germaaniheimojen levinneisyys vuosina 750 eaa – 1 jaa.
* Germaanisten kielten levinneisyys 900-luvulla.Germaanisten kielten levinneisyys 900-luvulla.

Tieteenalan historiaa Suomessa
------------------------------

Saksan kielen opetuksella ja tutkimuksella on Suomen yliopistoissa pitkät perinteet. Turun akatemiassa toimi saksan opettajia jo 1700-luvun alkupuolella. Kaiketi ensimmäinen varsinainen germanistiikan alaan kuuluva tutkimus oli A. J. Sjögrenin väitöskirja *De Coganatione linguarum Graecae et Teunocae* vuodelta 1815. Sitä seurasi Kaarlo Bergbomin väitöskirja vuodelta 1868. Varsinaisesti germaanisen filologian ala käynnistyi Suomessa kuitenkin 1800-luvun lopulla. Nykyään germaanistia filologiaa voi opiskella esimerkiksi Helsingin yliopistossa. Vuosina 1902–2001 Suomessa tehtiin 52 germanistiikan alan väitöskirjaa.

Lähteet
-------

1. 1 2  Koivulehto, Jorma: Germaaninen filologia ja kansalliset tieteet *Virittäjä*.  1/1984. Kotikielen Seura. Viitattu 2.11.2023.
2. ↑  Hartama-Heinonen, Ritva: Tilaa kaikille – Rum för alla?: Nordistiset näkökulmat ja käännöstiede.  *MikaEL – Kääntämisen ja tulkkauksen tutkimuksen symposiumin verkkojulkaisu*, 2020.  Helsingin yliopisto. Artikkelin verkkoversio.
3. ↑  H. K. Riikonen: Germanistiikan näköaloja *Tieteessä tapahtuu*.  3/2007. Viitattu 2.11.2023.
4. ↑  Germaaninen filologia. Humanistinen tiedekunta *helsinki.fi*. Helsingin yliopisto. Viitattu 2.11.2023.
5. ↑  Karlsson, Fred: Kielitieteiden tohtorinväitöskirjat Suomessa 1902–2001.  *Virittäjä*, 1/2003.  Kotikielen Seura. Artikkelin verkkoversio.
**MOPP** (***M**ustargen **O**ncovin **P**rocarbazine **P**rednisone*) on verisyöpien, kuten leukemian hoidossa käytetty erilaisista lääkkeistä koostunut, niin kutsuttu hoitoyhdistelmä. Yhdistelmähoito mullisti syöpien hoidon, sen mukana hoitotulokset paranivat. Tämä tarkoitti potilaitten pidempää elinaikaa ja parempaa sairaudesta toipumista.

Lyhennös koostuu erilaisista englannin kielisistä lääkeaineista sekä niiden kauppanimistä. MOPP tarkoittaa: mustiini/mustargen/sinappikaasu, vinkristiini, prednisoni sekä prokarbatsiini. Vinkristiinin kauppanimi on *Oncovin*, ja prokarbatsiinin *Natulan*. Mustiini tunnetaan typpisinappikaasuna sekä *HN2*:na. Prednisonin likeistä sukua on prednisoloni.

Lähteet
-------

* Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1 (s. 112)

### Viitteet

1. ↑  Lääkkeet ja niiden käyttö (s. 112)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:MOPP\_(chemotherapy)
**José Victoriano Huerta Márquez** (22. joulukuuta 1850 – 13. tammikuuta 1916) oli meksikolainen kenraali ja presidentti vallankaappauksen jälkeen.

Elämäkerta
----------

Huerta oli kotoisin Colotlánista Jaliscosta, Jesús Huertan ja Refugio Márquezin poika, jotka olivat mestizosukujuurta. Hän liittyi armeijaan seitsemäntoistavuotiaana, kunnostautui ja pääsi Chapultepecin sotilasakatemiaan kotikaupunkinsa rikkaiden tuella, sillä nämä huomasivat jo varhain hänen älykkyytensä.

Porfirio Díazin diktatuurin aikana hän kohosi kenraaliksi ja taisteli Yucatánin mayoja vastaan kastisodassa (*Guerra de Castas*) ja Emiliano Zapatan kapinallisia vastaan. Vuoden 1910 vallankumouksen aattona Huerta oli kuitenkin suunnittelemassa uusia univormuja.

Díazin paettua Huerta vannoi aluksi uskollisuutta uudelleen Francisco I. Maderon hallitukselle, mutta solmi salajuonen – *el Pacto de la Ciudadela* – Yhdysvaltain lähettilään Henry Lane Wilsonin ja Porfirio Díazin veljenpojan Félix Díazin kanssa Maderon syrjäyttämiseksi.

Armeijan kapinallisten ja lojalistien välisten taisteluiden aikana Huerta vangitsi Maderon ja varapresidentti José María Pino Suárezin. 18. helmikuuta 1913 hän julisti itsensä presidentiksi. Neljän päivän kuluttua yöllä *ruralesit* eli liittovaltion ratsupoliisit vievät Maderon ja Pino Suárezin vankilasta. Madero ja Suárez ammutaan.

Huerta järjesti tiukan sotilasdiktatuurin. Yhdysvaltain presidentti Woodrow Wilson pettyi Huertan hallitukseen, kutsui lähettiläänsä kotiin ja vaati Huertaa järjestämään demokraattiset vaalit. Huerta kieltäytyi ja tilannetta pahensi Tampicon tapaus (ns. *Tampico Affair*), jossa Meksikon armeija pidätti kymmenisen Yhdysvaltain merimiestä Tampicossa. Tämä antoi Yhdysvalloille syyn miehittää maan tärkein satama, Veracruz puoleksi vuodeksi.

Huertaa vastaan nousi myös lukuisia kotimaisia kapinoita, muun muassa Zapatan, Pancho Villan ja Venustiano Carranzan. Kun Zapata eteni etelässä ja Carranzan perustuslailliset pohjoisessa, joutui Huerta luopumaan vallasta 14. heinäkuuta 1914.

Huerta lähti maanpakoon, ensin Kingstoniin, Jamaikaan saksalaisella risteilijä SMS Dresdenillä ja sieltä Englantiin, Espanjaan ja Yhdysvaltoihin. Hän jäi kiinni suunnitelmista palata valtaan sekä Espanjassa että Washingtonissa ja neuvotteluista Saksan keisarin, joka oli Huertan tärkein tukija, agenttien kanssa saada keisarin tuki vallankaappaukselle. Hänet pidätettiin Yhdysvalloissa Newmanissa New Mexicossa maan puolueettomuuslakien rikkomisesta. Huerta vapautettiin Fort Blissista ja asetettiin kotiarestiin. Hän kuoli maksakirroosiin El Pasossa Texasissa.

Lähteet
-------

1. ↑  Victoriano Huerta *Encyclopaedia Britannica*. Viitattu 16.3.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
	+ 2
* BnF data
	+ 2
* Katalonia
* Saksa
* Israel
* Yhdysvallat

 |
|  |
| Muut | 
* SNAC

 |

 |
**Alarik "Teppa" Gummerus** (4. maaliskuuta 1879 Rantsila – 4. tammikuuta 1933 Tampere) oli suomalainen insinööri ja matkakirjailija.

Alarik Gummeruksen vanhemmat olivat rovasti ja valtiopäivämies Aleksanteri Gummerus ja Alma o.s. Nordlund. Hänen veljiään olivat Tampereen piispa Jaakko Gummerus, Vientirauha-lakonmurtajakaartin johtaja Martti Pihkala, urheiluvaikuttaja Lauri "Tahko" Pihkala ja maanviljelystalouden professori Rurik Pihkala.

Gummerus suoritti lyseossa keskikoulukurssin ja Helsingin teollisuuskoulun kurssin. Hän valmistui paperiteknikoksi Chalmersin teknillisestä opistosta Göteborgissa. Gummerus työskenteli sen jälkeen paperitehtaissa Yhdysvalloissa vuosina 1901–1903.

Suomeen palattuaan Gummerus oli ensin Tainionkosken tehtaiden ja sitten koneliike Aatran palveluksessa. Vuonna 1912 hän siirtyi suomalaisten Dubrovkaan lähelle Pietaria perustaman paperitehtaan palvelukseen. Pari vuotta myöhemmin Gummerus tuli Tampereelle Näsijärven Pahvitehdas Oy:n teknilliseksi johtajaksi ja hoiti tätä tehtävää kuolemaansa saakka.

Alarik Gummerus teki vaimonsa Siirin kanssa kesällä 1927 kylpylämatkan Tshekkoslovakiaan Pistyanin pikkukaupunkiin. Retken päivittäisistä tapahtumista tekemiensä muistiinpanojen pohjalta hän julkaisi sitten matkakirjan *Pistyanin-reissu* (Arvi A. Karisto 1928).

Teoksia
-------

Nimellä *Teppa Gummerus*:

* *Pistyanin-reissu: iloisia kesämuistelmia*. Karisto 1928 (Kirja pdf-muodossa Gummerus-Pihkala suvun sukuyhdistyksen kotisivuilla)

Lähteet
-------

1. 1 2 3  Insinööri Alarik Gummerus, Aika, 06.01.1933, nro 5, s. 4, Kansalliskirjaston digitaaliset aineistot
2. 1 2 3 4  Johtaja Alarik Gummerus, Aamulehti, 05.01.1933, nro 4, s. 4, Kansalliskirjaston digitaaliset aineistot
3. ↑  Teppa Gummerus: Pistyanin reissu, Gummerus-Pihkala suvun sukuyhdistys ry 6.2.2023
**Karel Svoboda** (14. heinäkuuta 1938 Plzeň – 28. tammikuuta 2007 Jevany) oli tšekkiläinen säveltäjä, joka sävelsi 1970-luvulla musiikin moniin lasten piirrettyihin televisio-ohjelmiin. 

Svoboda opiskeli aluksi lääketiedettä, mutta lopetti kolmen vuoden jälkeen. Vuonna 1969 hän sävelsi kappaleen *Lady Carneval* tšekkoslovakialaiselle pop-laulajalle Karel Gottille, josta tuli erittäin suosittu. Kaikkiaan Svoboda sävelsi Gottille noin 80 laulua. Hän työskenteli 30 vuoden ajan saksalaiselle ZDF-televisiokanavalle ja sävelsi tunnusmusiikkia lukuisiin ohjelmiin. Tunnettuja Svobodan sävellyksiä ovat muiden muassa *Maija Mehiläinen*, *Taotao*, *Pinokkio* ja *Peukaloisen retket* -sarjojen tunnussävelmät. Svoboda on säveltänyt myös musiikit neljään musikaaliin: "Noc na Karlstejne", 
*Dracula* (1995), *Monte Cristo* (2000) ja *Golem* (2006, ensi-ilta syyskuussa 2008).

Svoboda löydettiin tammikuussa 2007 luoteihin kuolleena huvilansa puutarhasta Jevanyssä. Kuolema tulkittiin itsemurhaksi. Häneltä jäi vaimo ja pieni poika.

Aiheesta muualla
----------------

* Virallinen sivu
* Karel Svoboda Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* Europeana
* SNAC
* IdRef

 |

 |
**Hyrule Warriors** on toimintaseikkailupeli, joka julkaistiin Wii U:lle syyskuussa 2014. Peli perustuu Koei Tecmon pelisarjaan *Dynasty Warriors*, mutta maailma ja hahmot ovat peräisin Nintendon *The Legend of Zelda* -pelisarjasta. Pelin julkaisusta ilmoitettiin ensimmäisen kerran 18. joulukuuta 2013 Nintendo Directissä. Peli on julkaistu Nintendo Switchille nimellä *Hyrule Warriors: Definitive Edition* 17. toukokuuta 2018.

Tarina
------

### Hahmot

Pelattavia hahmoja pelissä ovat: Link, Zelda, Fi, Agitha, Midna, Lana, Ruto, Darunia, Impa, Sheik, Ghirahim, Zant sekä Ganondorf.

### Juoni

Tarina sijoittuu Hyrulen valtakuntaan ja päähahmona on Link, joka harjoittelee Hylian-soturiksi. Kauan sitten Ganondorf kukistettiin ja hänen sielunsa hajosi neljään osaan, jotka hävisivät eri aikoihin Hyrulen aikajanalla. Mutta Ganondorf suunnittelee itsensä henkiinherättämistä jossa merkittävänä osana on noita Cia, joka on Triforcen tasapainon suojelija.

Julkaisu
--------

Pelistä on Limited edition -erikoisversio, joka sisältää pelin ja oikean Triforce-kaulahuivin.

### Ladattava lisäsisältö

Pelin mukana julkaistaan kolme asupakettia ladattavana lisäsisältönä, joista pystyy yhden valitsemaan jos on ennakkotilannut pelin. Paketit ovat: The Legend Of Zelda Ocarina Of Time Costume Pack, The Legend Of Zelda Twilight Princess Costume Pack, ja The Legend Of Zelda Skyward Sword Costume Pack.

Lähteet
-------

1. ↑  Hyrule Warriors: Definitive Edition for Nintendo Switch Nintendo.  Arkistoitu 16.5.2019. Viitattu 19.5.2019.

Aiheesta muualla
----------------

* Pelin Virallinen Sivusto
Petit Palais
**Beaux-arts** oli arkkitehtuurissa hyvin koristeellinen klassismiin kuuluva tyylisuuntaus. Se kehittyi 1800-luvun loppupuolella Pariisin vaikutusvaltaisessa taideoppilaitoksessa École Nationale Supérieure des Beaux-artsissa, jolta suuntaus on saanut nimensä. Suuntaus oli merkittävä ennen kaikkea Ranskassa sekä Yhdysvalloissa, sillä useat Yhdysvaltojen johtavista arkkitehdeista saivat 1800-luvun lopussa koulutuksensa École Nationale Supérieure des Beaux-artsissa. Beaux-arts-tyylin tunnetuimpia esimerkkejä ovat Palais Garnier eli Pariisin ooppera (1861–1875), Brysselin Palais de Justice (1866–1866) ja Pariisin Petit Palais (1897–1900).

Beaux-arts -tyyliä kutsutaan usein myös nimellä toisen keisarikunnan tyyli (*Second Empire*) tai toisen keisarikunnan barokki (*Second Empire Baroque*). Beaux-arts oli kansainvälisesti hallitseva arkkitehtuurin tyylisuuntaus 1800-luvun lopulla, ja siitä tuli nopeasti uusien julkisten rakennusten virallinen tyyli, joita eri maiden hallitukset ja laajentuvat kaupungit innokkaasti rakensivat. Beaux-Arts -rakennukset ovat tyypillisesti massiivisia ja niiden pohjaratkaisu on symmetrinen. Rakennuksissa on runsaasti klassistisia yksityiskohtia sekä päärakennusmassasta ulkonevia paviljonkeja rakennuksen päädyissä ja keskellä.

Wienissä useat Ringstraßen ympäristön rakennukset rakennettiin Beaux-arts/Second Empire -tyyliin, kuten esimerkiksi Wienin oopperatalo. Myös Italia omaksui yhdistymisensä jälkeen monien julkisten rakennustensa tyyliksi Beaux-artsin. Saksassa Berliinin Reichstag noudatti myös tyyliä samoin kuin Washingtonin State, War, and Navy Department Building.

Arkkitehti ja arkkitehtuurin historioitsija James Curlin mukaan Beaux-Artsin runsas ja mahtipontinen tyyli vastasi täydellisesti Euroopan ja Yhdysvaltojen vuosisadan vaihteen itseriittoista ilmapiiriä.

Kuvagalleria
------------

* Pariisin ooppera, Palais GarnierPariisin ooppera, Palais Garnier
* Bode Museum, BerliiniBode Museum, Berliini
* New Yorkin Grand Central TerminalNew Yorkin Grand Central Terminal
* Sisäkuva Grand Central TerminalistaSisäkuva Grand Central Terminalista
* Metropolitan Museum of Art, New YorkMetropolitan Museum of Art, New York
* Teatro Municipal, São PauloTeatro Municipal, São Paulo
* Hockey Hall of Fame, TorontoHockey Hall of Fame, Toronto

Katso myös
----------

* Belle époque

Lähteet
-------

* Curl, James Stevens: Dictionary of architecture. Oxford University Press 1999. ISBN 0-19-210006-8

### Viitteet

1. ↑  Curl 1999, s. 64
2. ↑  Beaux-Arts style summary *Encyclopedia Britannica*. Viitattu 22.5.2022. (englanniksi)
3. 1 2  Second Empire style *Encyclopedia Britannica*. Viitattu 22.5.2022. (englanniksi)
4. ↑  Curl 1999, s. 64
**Jonas Forssell** (s. 1957 Tukholma) on ruotsalainen säveltäjä.

Forssell opiskeli sävellystä ja instrumentaatiota Hans Eklundin ja Arne Mellnäsin johdolla Tukholman kuninkaallisessa musiikkikorkeakoulussa vuosina 1979–1982 sekä jazzia ja sovittamista Bengt-Arne Wallinin johdolla. Forssell itse soittaa puupuhaltimia, ensisijaisesti klarinettia ja baritonisaksofonia. Hän teki läpimurtonsa säveltäjänä oopperallaan *Riket är ditt* (1991), joka toi hänelle Svenska Dagbladetin oopperapalkinnon ja saksalaisen Wolf Ebermann -palkinnon. Vuonna 1988 häneltä tilattiin ensimmäisenä modernina säveltäjänä musiikkidraama Drottningholmin hoviteatterille ja sen barokkiorkesterille. Kesällä 1999 kantaesitettiin hänen oopperansa *Trädgården*, joka perustuu Magnus Florinin romaaniin ja jonka *Financial Times* nimesi yhdeksi vuoden kuudesta parhaasta oopperatuotannosta.

Forssell toimi vuosina 1996–1998 Norlannin oopperan taiteellisena johtajana Uumajassa. Vuosina 2005–2011 hänellä oli täysiaikainen residenssi Malmön oopperassa, jota varten hän sävelsi kolme oopperaa. Muihin teoksiin kuuluu basettiklarinetille ja orkesterille sävelletty konsertto *In the Beginning*, jonka kantaesitti Staffan Mårtensson ja joka on myös levytetty Phono Suecia -levymerkillä.

Syyskuussa 2010 Forssell aloitti väitöskirjan valmistelun Tukholman oopperakorkeakoulussa. Työ valmistui vuonna 2015.

Lähteet
-------

1. 1 2 3 4  Circolo scandinavo: Jonas Forssell
2. ↑  Research Portal: Textens Transfigurationer

Aiheesta muualla
----------------

* Viralliset sivut (englanniksi), (ruotsiksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi

 |

 |